จดหมายถึงซานต้า บ่งบอกอะไรหลายอย่าง เกี่ยวกับตัวผู้เขียนจดหมาย
ในช่วงคืนก่อนวันคริสต์มาสหรือคริสต์มาสอีฟนี้ บุรุษผู้หนึ่งที่ทำงานอย่างไม่รู้จักเหน็ดเหนื่อย ตั้งแต่ช่วงค่ำไปจนฟ้าสางนั้น จะเป็นใครไปไม
แต่ของขวัญที่บรรดาเด็กๆต้องการใช่ว่าจะมีแต่ของเล่นเท่านั้น เพราะในจดหมายที่เด็กๆเขียนส่งถึงคุณลุงซานต้านั้น ยังระบุถึงของขวัญอื่นๆ ที่ผู้ใหญ่อาจจะคาดคิดไม่ถึง ใครเคยเขียนจดหมายขอของขวัญกับซานต้าครอสกันบ้างหรือเปล่า?ถ้าเคย จดหมายของคุณ อาจเป็นหนึ่งในจดหมายเกือบ 1,200 ฉบับ ที่คุณ Carole Slotterback ศาสตราจารย์ด้านจิตวิทยาแห่งมหาวิทยาลัย Scranton รวบรวมมาจากจดหมายถึงซานต้าครอสในช่วงระหว่างปี 1998 ถึง 2003 ที่ถูกเก็บไว้ที่ที่ทำการไปรษณีย์กลางของเมือง Scrantonในรัฐเพนซิลเวเนีย เพื่อนำมาวิเคราะห์และเขียนเป็นหนังสือเรื่อง“จิตวิทยาซานต้า” ศาสตราจารย์Slotterback บอกว่าจดหมายส่วนใหญ่ เขียนด้วยลายมือหวัดๆ แบบเด็กๆ บนกระดาษหลากสีบางคนวาดรูปหรือติดสติกเกอร์รูปต่างๆ และเด็กบางคน นอกจากจะเขียนที่อยู่ของตนไว้เสร็จสรรพแล้วยังไม่ลืมให้หมายเลขโทรศัพท์ของที่บ้าน และของผู้ปกครองไว้ด้วย เผื่อไว้ในกรณีที่ซานต้าครอสหลงทางซึ่งจดหมายเหล่านั้น ทำให้เธอเกิดความรู้สึกหลายอย่างปะปนทั้งตลกขบขันกับความช่วงคิดช่างเลือกของขวัญของเด็กๆ ไม่ว่าจะเป็น กล้องจุลทรรศน์สัตว์เลี้ยงตัวใหม่ การ์ดการ์ตูนโปเกม่อน และเกือบทุกคนจะระบุไว้เหมือนกันหมดว่าปีนี้ไม่เอาเสื้อผ้านะ แต่พอมาถึงจดหมายฉบับหนึ่งเธอก็รู้สึกตื้นตันขึ้นมาทันทีเพราะลายมือที่เขียนอย่างบรรจงลงบนกระดาษสีชมพูสดสอดในซองติดแสตมป์ 5 เซนต์นั้นขอให้ซานต้านำของขวัญที่ยิ่งใหญ่ที่สุดในโลกมาให้ นั่นคือคุณแม่ โดยเจ้าของจดหมายให้เหตุผลว่าทุกวันนี้คุณพ่อต้องทำงานเหนื่อยอยู่คนเดียว ทั้งงานข้างนอกและงานในบ้านจึงอยากให้มีคุณแม่มาช่วยแบ่งเบาภาระบ้าง โดยศาสตราจารย์ Slotterback ระบุว่า มีจดหมายในลักษณะที่เขียนเพื่อขอให้ซานต้าครอสช่วยเหลือ ในเรื่องครอบครัวเช่นนี้อยู่ประมาณ3-6% ของจดหมายทั้งหมด ไม่ว่าจะเป็นขอให้คุณยายหายป่วยหรือขอให้พ่อแม่หยุดทะเลาะกัน แต่ละปีจะมีจดหมายถึงซานต้าส่งมายังที่ทำการไปรษณีย์ต่างๆ หลายแสนฉบับยิ่งในช่วงที่เศรษฐกิจไม่ดี จดหมายก็จะยิ่งส่งมาเยอะแต่น่าเสียดายที่ไม่มีฉบับไหนเลย ที่ไปถึงมือซานต้า อย่างไรก็ตามบางฉบับก็ได้รับการตอบสนอง จากบุคคลหรือองค์กรต่างๆ หรือแม้แต่เจ้าหน้าที่ไปรษณีย์เองศาสตราจารย์ Slotterback บอกว่า เด็กที่เขียนจดหมายเหล่านั้น แทนที่จะทำรายการของขวัญที่อยากได้ดูจะเป็นเด็กที่สุภาพ และช่างเจรจามากกว่า เช่นจดหมายฉบับหนึ่งที่เขียนขอสุนัขตัวใหม่กับซานต้าใช้คำว่าได้โปรดหรือกรุณาเถอะในจดหมายถึง 16 ครั้ง อย่างไรก็ตาม เธอบอกว่าจดหมายหลายฉบับยังขาดความสุภาพ และมารยาทสังคม เช่นฉบับหนึ่งที่เขียนว่า “ถึงซานต้า ผมจะฆ่าคุณซะและจะขโมยของเล่นในโกดังของคุณให้หมด” ซึ่งเธอเชื่อว่าถูกส่งมาจากสถานพินิจและคุ้มครองเยาวชน ศาสตราจารย์Slotterback แนะนำให้ผู้ปกครองลองให้ลูกๆเขียนจดหมายหรือทำรายการของขวัญถึงซานต้าครอสดูบ้าง เพื่อจะได้ดูว่าเด็กๆ ชอบอะไรอยากได้อะไรและไม่อยากได้อะไร และที่สำคัญควรกำชับให้เด็กๆ ใช้คำว่า“ได้โปรดหรือกรุณา” ในกรณีที่ขอของขวัญ หรือต้องการให้ใครทำอะไรให้ และคำว่า“ขอบคุณ” สำหรับตอบแทนน้ำใจของใครสักคนหรือผู้ใหญ่ควรจะทำให้เป็นแบบอย่างสำหรับเด็กๆ ปฏิบัติตาม